Nikolai Prebensen

Nikolai Christian Grove Prebensen (1850–1938) var en norsk diplomat og politiker (H).

Prebensen tok juridisk embetseksamen i 1873 og studerte siden språk i Frankrike og England, før han i et par år var partner i farens forretning i Risør. I 1876 bestemte han seg for å bli embetsmann og gikk først inn i Kirkedepartementet, senere i Justisdepartementet. I 1887 ble han politimester i Vardø og i 1889 amtmann i Finnmarkens amt. Han var dessuten ordfører i Vardø i 1888, og ordfører i Vadsø 1892–94.. I 1896 ble han forflyttet til Nedenes amt.

Han var stortingsrepresentant for valgkretsen Hammerfest, Vardø og Vadsø 1892–94 og for Arendal og Grimstad 1904–06. I 1905 var han formann i spesialkomitéen som skulle forberede opprettelsen av et eget norsk konsulatvesen og kom dermed til å spille en fremtredende rolle under unionsoppløsningen. I april 1906 ble han utnevnt til norsk minister i St. Petersburg. Da bolsjevikene kom til makten i 1917 trådte han tilbake.

Prebensen var medlem av en rekke offentlige kommisjoner og lovkommiteer, blant annet vedrørende utenriksvesenet, fattigvesenet, fiskerilov og formannskapslov. Han ble utnevnt til storkors av St. Olavs Orden i 1910. Han hadde også 7. juni-medaljen og Kroningsmedaljen, samt en rekke utenlandske ordener.

 Referanser 

 Kilder 
 Salmonsens konversationsleksikon, 2. utg., bind XIX, s. 516. København: J. H. Schultz, 1925.
 NSD PolSys – Data om det politiske system

 Eksterne lenker 
 Nikolai Prebensen - Store norske leksikon 
 Nikolai Prebensen - Norsk biografisk leksikon





Kategori:Stortingsrepresentanter fra Høyre
Kategori:Stortingsrepresentanter 1892–1894
Kategori:Stortingsrepresentanter 1904–1906
Kategori:Norske amtmenn
Kategori:Norske diplomater
Kategori:Norske politimestere
Kategori:Ordførere i Vadsø
Kategori:Ordførere i Vardø
Kategori:Fylkesmenn i Finnmark
Kategori:Fylkesmenn i Aust-Agder
Kategori:Høyre-ordførere i Finnmark
Kategori:Personer fra Risør kommune
Kategori:Stortingsrepresentanter for Arendal og Grimstad
Kategori:Stortingsrepresentanter for Finnmark
Kategori:Storkors av St. Olavs Orden
Kategori:Personer fra Arendal kommune